हिन्दु परम्परा अनुसार भाद्र शुक्ल पञ्चमी अर्थात् ऋषि पञ्चमीलाई महिलाहरुले विशेष रुपमा मनाउने गरेका छन्। विवाहित तथा अविवाहित मासिक धर्म अवलम्बन गरेका नारीहरुले व्रत बसेर, चार वेदका रचयिता सप्तऋषिको पूजाआजा गरेर आज हरितालिका तीजको तेस्रो दिन ऋषिपञ्चमी मनाइरहेका छन्। यस पर्वमा नारीहरुले दत्तिवनको ३६५ वटा डाँठले दाँत माझ्ने र यसकै पात चढाएर पूजाआजा गर्ने प्रचलन छ।
